
Iepirkuma komisijas 31.07.2026. sēdē (protokols Nr. JRS 2026/29-02) sniegtā atbilde uz jautājumu par atklāta konkursa “Būvdarbi SIA “Jēkabpils reģionālā slimnīca” realizējamo būvprojektu ietvaros”, ID Nr. JRS 2026/29, dokumentāciju

1. jautājums:
	Iepirkuma 2. daļas būvprojektā attiecībā uz ieejas mezglu ir paredzēta esošo durvju nomaiņa pret automātiski atveramām durvīm, kas aprīkotas ar integrētiem gaisa aizkariem. Tāpat norādīts, ka durvis jāaprīko ar EN 1125 standartam atbilstošām evakuācijas slēdzenēm un rokturiem, kā arī ar automātisko aizvērējmehānismu “GEZE TS 5000 vai ekvivalents”.
Vēršam uzmanību, ka GEZE TS 5000 ir mehānisks durvju aizvērējs, nevis automātisko durvju piedziņa, kas nodrošina durvju automātisku atvēršanu. Līdz ar to būvprojektā norādītais modelis nav nepārprotami savietojams ar prasību uzstādīt automātiski atveramas durvis.
Lūdzam precizēt, kāds konkrēts automātisko durvju piedziņas un aizvēršanas mehānisma modelis vai tehniskie parametri ir jāparedz piedāvājumā. Tāpat lūdzam apstiprināt, vai norāde uz “GEZE TS 5000 vai ekvivalentu” ir uzskatāma par kļūdainu un tās vietā jāparedz pilnvērtīga automātisko veramo durvju piedziņa, kas ir savietojama ar integrēto gaisa aizkaru, evakuācijas prasībām un pārējo projektā noteikto furnitūru.
Lūdzam sniegt precizējumu, lai visi pretendenti finanšu piedāvājumā varētu iekļaut vienādu un tehniski atbilstošu risinājumu.
Atbilde:
	Pretendentiem jāparedz pilnvērtīga automātisko veramo durvju piedziņa, kas ir savietojama ar integrēto gaisa aizkaru, evakuācijas prasībām un pārējo projektā noteikto furnitūru. Vēršam uzmanību, projektā ir pieļaujami ekvivalenti materiālu un sistēmu risinājumi.

